Լևոն Բլխկյան, Ռամկավար ազատական կուսակցության շրջանային վարչության ատենապետ. Հալեպի Շտապ օգնության անդամ, Հալեպ – Հալեպից եկել ենք մասնակցելու Հայաստան-Սփյուռք 5-րդ համաժողովին այն ակնկալիքով, որ ներկայացնենք Սիրիայում տիրող իրավիճակը, սիրիահայերիս կարիքները, և միասին մեր դժվարություններին լուծում գտնենք: Հավատով ենք լցված, որ մեր առաջադրած հարցերը պատասխան կստանան, իսկ համաժողովից շատ գոհ ենք, ամեն բան գեղեցիկ էր կազմակերպված: Անշուշտ, շնորհակալ ենք ՀՀ սփյուռքի նախարարությանը: